
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού Κατηγορίας Scale – F4 

1ο ΕΝΗΜΕΡΩΤΙΚΟ ΔΕΛΤΙΟ 

Η Ελληνική Αεραθλητική Ομοσπονδία προσκαλεί όλα τα σωματεία μέλη της,  να λάβουν μέρος στους Πανελλήνιους Αγώνες Αερομοντελισμού κατηγορίας F4, που θα γίνουν στο Αεροδρόμιο Τριόδου στην Καλαμάτα, το Σάββατο και Κυριακή 20 και 21 Σεπτεμβρίου 2008. Οι αγώνες αυτοί προσμετρούνται στην αξιολόγηση των σωματείων. 

· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο στον οργανωτή το αργότερο έως την Παρασκεύή 12 Σεπτεμβρίου 2008. Συμμετοχές πέραν της ημερομηνίας αυτής δεν θα γίνονται δεκτές. 

Ακολουθούν όλες οι σχετικές πληροφορίες για τον αγώνα:

1. Αγώνας:

Πανελλήνιοι Αγώνες Αερομοντέλων κατηγορίας F4. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.

Θα διεξαχθούν 3 βαθμολογούμενοι γύροι πτήσεων. 

Για να διεξαχθούν οι αγώνες θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 5 αθλητές. 

2. Ημερομηνίες:

Σάββατο 20 Σεπτεμβρίου
- Τεχνικός Έλεγχος 



12:00




   
   Στατική Αξιολόγηση



12:30




   
   Βαθμολογούμενη Πτήση 1


16:00

Κυριακή 21 Σεπτεμβρίου
-  Βαθμολογούμενη Πτήση 2

 
  9:30




   
   Βαθμολογούμενη Πτήση 3


11:00

Δεν θα γίνονται πτήσεις αγώνων πέραν της 7:00 μμ. 

Τελικά αποτελέσματα θα θεωρούνται έγκυρα εφόσον ολοκληρωθούν, η στατική αξιολόγηση  και μία βαθμολογούμενη πτήση.  Το ωρολόγιο πρόγραμμα είναι δυνατόν να τροποποιηθεί ανάλογα με τον αριθμό των συμμετοχών.  

Η συμμετοχή του αθλητή για να προσμετρηθεί στην αξιολόγηση του σωματείου θα πρέπει ο αθλητής αφενός να είναι παρών στον τεχνικό έλεγχο και αφετέρου να λάβει μέρος τουλάχιστον σε μία βαθμολογούμενη πτήση.

3. Οργανωτής:

Οργανωτής είναι η Ελληνική Αεραθλητική Ομοσπονδία. Την εποπτεία της διοργάνωσης έχει η Επιτροπή Αερομοντελισμού. Την εκτέλεση έχει αναλάβει το σωματείο Μοντελιστική Ένωση Μεσσηνίας.

4. Χώρος Αγώνων:


Αεροδρόμιο Τριόδου στην Καλαμάτα.

5. Κριτές:

Οι αγώνες θα κριθούν από τρεις κριτές. 

6. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Στον τεχνικό έλεγχο είναι δυνατόν να είναι παρών είτε ο αθλητής είτε ο αρχηγός της ομάδας, εφόσον φυσικά ο τελευταίος έχει όλα τα προβλεπόμενα από τους κανονισμούς στοιχεία για τον τεχνικό έλεγχο. Είναι δυνατόν να λάβουν μέρος και αθλητές των σωματείων που υπάγονται στην Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών. Για να γίνει επίσης δεκτή η δήλωση συμμετοχής, το σωματείο θα πρέπει μην έχει οικονομικές εκκρεμότητες με την ΕΛΑΟ. 

7. Κανονισμοί Αγώνων

Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Οι τρέχοντες κανονισμοί υπάρχουν στο Internet, www.fai.org/aeromodelling/ .  Μετάφραση τους υπάρχει επίσης στο internet www.elao.gr στο τμήμα του αερομοντελισμού καθώς επίσης και στην γραμματεία του κάθε σωματείου.  Σημειώνουμε ότι σύμφωνα με τους διεθνείς κανονισμούς της κατηγορίας,  ισχύει το όριο των 15 κιλών για τα μοντέλα αντί των 12 που ίσχυε μέχρι το 2004.  

Παράλληλα με τον αγώνα που θα διεξαχθεί με τους κανονισμούς της  FAI, θα υπάρξουν και δύο επιπλέον κατατάξεις / κατηγορίες. Η πρώτη θα αφορά την κατηγορία F4-CGR-TEAM και η δεύτερη την κατηγορία F4-CGR-ARF. Στην πρώτη κατηγορία θα είναι δυνατόν να λάβουν μέρος αθλητές (ως ομάδα)  που ο ένας θα είναι ο κατασκευαστής και ο άλλος αυτός που θα πραγματοποιήσει τις πτήσεις. Το μοντέλο όμως θα πρέπει να είναι σύμφωνο με τις προδιαγραφές των κανονισμών της FAI. Στην δεύτερη κατηγορία είναι δυνατόν να λάβουν μέρος αθλητές οι οποίοι ναι μεν έχουν μοντέλο scale αλλά δεν είναι οι ίδιοι κατασκευαστές ή το μοντέλο είναι kit ARF. Σε αυτή την κατηγορία δεν θα γίνει στατική βαθμολόγηση. Λεπτομέρειες για αυτές τις κατηγορίες υπάρχουν στο www.elao.gr στο τμήμα του αερομοντελισμού. 

8. Έπαθλα:

Θα απονεμηθούν κύπελλα και αναμνηστικά διπλώματα στους τρεις πρώτους νικητές των αγώνων. Η τελετή απονομής θα γίνει μετά το τέλος της διεξαγωγής των αγώνων. 

9. Συχνότητες:

Επιτρέπεται η χρήση των παρακάτω περιοχών συχνοτήτων :

34.995 έως 35.225 Mhz

40.665 έως 40.695 ΜΗz

και 2.4 GHz.



10. Υποβολή Ενστάσεων

Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI , Section 4b, item B.14. Η ένσταση για να συζητηθεί από την Ελλανόδικο επιτροπή πρέπει να συνοδεύεται υποχρεωτικά από το ποσό που προβλέπεται από τους Διεθνείς Κανονισμούς (50,00€) , το οποίο θα επιστραφεί στο σωματείο, σε περίπτωση που η ένσταση του γίνει δεκτή. 

Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του παρουσιαστεί  στον τεχνικό έλεγχο.

11. Ασφάλιση

Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί υποχρεωτικά και αντίγραφο του αντίστοιχου ασφαλιστηρίου συμβολαίου που να φαίνονται τόσο οι όροι όσο και η συμμετοχή του συμμετέχοντος στο συμβόλαιο αυτό.  Οι όροι θα πρέπει να είναι ισοδύναμοι σε όλο το εύρος κάλυψης  με το συμβόλαιο της 

12. Επικοινωνία:

Θα σταλεί 2ο ενημερωτικό δελτίο την Τετάρτη 17 Σεπτεμβρίου 2008, σε όσα σωματεία έχουν δηλώσει συμμετοχή, με όλες τις τελευταίες πληροφορίες για τον αγώνα. Για οτιδήποτε διευκρίνηση είναι δυνατόν να επικοινωνείτε με fax 210 9649 547 ή email elaoinfo@elao.gr
Για πληροφορίες σχετικά με την διαμονή μπορείτε να επικοινωνείτε με το Πρόεδρο του σωματείου Μοντελιστική Ένωση Μεσσηνίας, κ. Κουρή Νίκο (τηλ. 27210  22226  και  κινητό  6947 180 820)

Πανελλήνιοι Αγώνες Αερομοντελισμού 2008

Κατηγορία Scale

20 – 21 Σεπτεμβρίου 2008

Δήλωση Συμμετοχής

Σωματείο



Αρχηγός Ομάδας

Μοντέλο

Αθλητής 1

Συχνότητα   Κατηγορία
 

Αθλητής 2

Συχνότητα   Κατηγορία  


Αθλητής 3

Συχνότητα   Κατηγορία 


Αθλητής 4

Συχνότητα   Κατηγορία 


Αθλητής 5

Συχνότητα   Κατηγορία 


Αθλητής 6

Συχνότητα   Κατηγορία 


Αθλητής 7

Συχνότητα   Κατηγορία 


Αθλητής 8

Συχνότητα   Κατηγορία 


Αθλητής 9

Συχνότητα   Κατηγορία 


Αθλητής 10

Συχνότητα   Κατηγορία  


Διεύθυνση Αρχηγού Ομάδας





Τηλέφωνο

Fax 


E-mail 

Ημ/νία


Υπογραφή 

Σφραγίδα Σωματείου

Παρακαλώ να επιστραφεί συμπληρωμένη μέχρι την Παρασκευή 12 Σεπτεμβρίου 2008:

Ελληνική Αεραθλητική Ομοσπονδία

Fax 210 9649 547

Email elaoinfo@elao.gr


